Fiecare român are pe hârtie economii de 17.000 de euro. În realitate, cei mai bogați au de cinci ori mai mult decât jumătate din populația țării
La jumătatea anului trecut, fiecărui român îi reveneau 17.640 de euro din avuția națională. Pentru cea mai mare parte a cetățenilor, cifra este departe de a reflecta banii pe care îi au în economii. Acest lucru este cauzat de o inegalitate evidentă a averilor în România. O analiză a Ziare.com reflectă faptul că foarte puțini români dețin cea mai mare parte a avuției naționale, iar țara noastră este una dintre cele mai inegale țări din Uniunea Europeană.